અમેરિકાના વર્જીનિયાની સ્ટેટ યુનિવર્સિટીમાં ગોળીબાર થયો હોવાના સમાચાર છે. યુએસ મીડિયા અનુસાર, ગોળીબાર બાદ યુનિવર્સિટી કેમ્પસ સંપૂર્ણ રીતે બંધ કરી દેવામાં આવ્યું છે. શનિવારે રાત્રે પોલીસ દ્વારા ટ્વીટર દ્વારા આ જાણકારી આપવામાં આવી હતી કે, ગોળીબારને કારણે યુનિવર્સિટી કેમ્પસ લોકડાઉન કરવામાં આવ્યું છે, આ ક્ષેત્રમાં જવાથી બચવાની સલાહ આપવામાં આવી છે. WTVR-TV અનુસાર, આ ગોળીબારમાં એક વ્યક્તિને ગોળી વાગી છે અને તેની હાલત ગંભીર છે. તાત્કાલિક સારવાર અર્થે તેને મેડિકલ સેન્ટરમાં ખસેડવામાં આવ્યો છે.